proxectonos/corpus_dominio_legal_administrativo_tmp huggingface dataset:
SUSPENSIÓN DE DEREITOS COLEXIAIS DON JAIME FRANCISCO VALCARCEL JUAREZ
OUTRAS ENTIDADES —  — Colegio Oficial de Aparejadores, Arquitectos Técnicose Ingenieros de Edificación de Pontevedra (Outros documentos, notificacións e informacións públicas, 20/05/2016)

A Xunta de Goberno do Colexio Oficial de Aparelladores, Arquitectos Técnicos e Enxeñeiros da Edificación de Pontevedra, na súa reunión do día 26/5/2016, acordou, comunicar Suspensión de Dereitos colexiais a Don Franz Peter Mitreva Gonzalez de Audicana. Ao non poderse realizar a notificación por outros medios, por non ser recibida po lo destinatario, notifícase o devandito oficio. Contra dito acordó poderá presentar os recursos establecidos nos estatutos colexiais. En Pontevedra, a 8 de mayo de 2016.—La Secretaria de COAATIE de Pontevedra, Paula Vázquez Prieto.
DELEGACIÓN COMPETENCIAS ALCALDÍA
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 12/12/2016)

Por ausencia do titular da Alcaldía do termo municipal, faise público ao abeiro do disposto polo artigo 44.2 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro, que se delegaron a totalidade das funcións no 1º Tenente de Alcalde D. Emilio Javier Canda Martínez, polo período do 30 de novembro ao 05 de decembro de 2016, ámbolos dous incluídos. A Lama.—O Alcalde, Jorge Canda Martínez.
EXTRACTO ACORDOS XUNTA DE GOBERNO DE 29.08.2016.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 07/09/2016)

Extracto dos acordos adoptados pola Xunta de Goberno Local do Concello de Pontevedra na sesión ordinaria que tivo lugar o día 29.08.2016.1.-—APROBACIÓN DO BORRADOR DA ACTA DA SESIÓN ORDINARIA DE 22 DE AGOSTO DE 2016.2.—ACEPTACIÓN DE CESIÓN GRATUÍTA DE CATRO PARCELAS NO LUGAR DO RIVEIRO, PARROQUIA DE CAMPAÑÓ, NO MUNICIPIO DE PONTEVEDRA, EFECTUADA POR DON JUAN CROISSIER, ROBERTO PEREZ DE OBTENCIÓN DE LICENZA URBANÍSTICA DE PARCELAMENTO.3.—ACEPTACIÓN DA DESISTENCIA DA SOLICITUDE DE LICENZA DE OBRAS DE ACONDICIONAMENTO E INSTALACIÓN DE NAVE PARA A SÚA APERTURA CON DESTINO A ALMACÉN E DISTRIBUCIÓN DE BOTELLAS DE GASES COMPRIMIDOS SITA NA PARCELA 2A DO POLÍGONO INDUSTRIAL DO CAMPIÑO, NO CONCELLO DE PONTEVEDRA. SOLICITANTE: “INOXPROMED NOROESTE, SL EXP. Nº 18598/13.4.— ACEPTACIÓN DA RENUNCIA Á REALIZACIÓN DAS OBRAS DE ACONDICIONAMENTO E INSTALACIÓN DE LOCAL CON DESTINO A VENDA DE MATERIAL DEPORTIVO NO BAIXO E NO PRIMEIRO ANDAR DO INMOBLE SITO NA RÚA DE BENITO CORBAL, Nº 14, EN PONTEVEDRA. SOLICITANTE: RAJOY RICOY SL. EXPTE. NÚM.: 2016024770.5.—ROGOS E PREGUNTAS. Asuntos urxentes.- Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación: Pontevedra, 30.08.2016.—O Alcalde, Miguel Anxo Fernández Lores.
REGULAMENTO ORGÁNICO DE PARTICIPACIÓN CIDADÁ DO CONCELLO DE NIGRÁN
ADMINISTRACIÓN LOCAL — Municipal — Nigrán (Ordenanzas e Regulamentos, 20/06/2016)

Expte. nº: 2016/029S Trámite: Información pública. Norma reguladora: Lei 7/1985, de 2 de abril de Bases do Réxime Local, art.49. Prazo: Trinta días, seguintes á publicación. Datos da aprobación inicial: Acordada polo Pleno do Concello o 31-05-2016 De conformidade co previsto na normativa aplicable ó procedemento correspondente, durante o prazo sinalado calquera persoa poderá examinar o expediente nas dependencias municipais e formular, no seu caso, as alegacións que considere oportunas. O texto do Regulamento aprobado inicialmente tamén se pode consultar na páxina web do Concello (nigran. org; áreas municipais; transparencia; documentos) No caso de que non se formulen, o acordo provisional quedará automaticamente elevado a definitivo, do que se deixará constancia mediante resolución da Presidencia. Nigrán, 2 de xuño de 2016.—O Alcalde, Juan Antonio González Pérez.
EXPOSICIÓN PADRÓN FISCAL DO IMPOSTO SOBRE ACTIVIDADES ECONÓMICAS 2016
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 18/05/2016)

Aprobado pola Xunta de Goberno Local de data 2 de Maio de 2016 o Padrón Fiscal do Imposto sobre Actividades Económicas, exercicio 2016, exponse ao público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interporse calquera outro recurso que ós interesados lles conveña. Vilagarcía de Arousa, a 3 de Maio de 2016.—O Alcalde-Presidente, Alberto Varela Paz.
APROBACIÓN DEFINITIVA DE MODIFICACIÓN ORZAMENTARIA 6/2016
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 25/10/2016)

Unha vez transcorrido o prazo de información pública sen haberse formulado reclamación algunha en relación co acordo de aprobación inicial do expediente de modificación orzamentaria 6/2016 por transferencia de créditos e xeración de ingresos do Orzamento Xeral deste Concello, en cumprimento do establecido no artigo 169 do Real Decreto Lexislativo 2/2004, de 05 de marzo, faise público o resume da citada modificación: Importe total modificación: 108.009,01 euros. Financiación: Liquidación positiva de participación en los tributos del Estado de 2014 por importe de 38.118,36 euros, compromiso firme de aportación da Xunta de Galicia por importe de 38.118,86 euros, maiores ingresos na tasa por aproveitamento especial do dominio público local por importe de 16.725,34 euros, e transferencia de créditos por importe de 17.925,70 euros. Na Illa de Arousa, a 06 de outubro de 2016.—O Alcalde, Carlos Iglesias Cores.
APROBACIÓN INICIAL DA ORDENANZA DE PROTECCIÓN CONTRA A CONTAMINACIÓN ACÚSTICA
ADMINISTRACIÓN LOCAL — Municipal — Cañiza, A (Ordenanzas e Regulamentos, 26/10/2016)

O Pleno do Concello de A Cañiza, en sesión ordinaria celebrada o día 30.09.2016, acordou a aprobación inicial da, ordenanza de protección contra a contaminación acústica. do Concello de A Cañiza e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Documento asinado electrónicamente (art.19 da Lei 11/2007) por MIGUEL A. DOMINGUEZ ALFONSO, Alcalde do Concello. A Cañiza.
INFORMACIÓN PÚBLICA REGULAMENTO ORGÁNICO PROVINCIAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/07/2016)

En sesión plenaria de 23 de xuño foi aprobado inicialmente o Regulamento Orgánico Provincial. De conformidade co art.49, b) da Lei 7/85, de 2 de abril, sométese a información pública e audiencia dos interesados polo prazo de trinta días, para a presentación de reclamacións e suxestións. Pontevedra 27 de xuño de 2016.—A Presidenta.—O Secretario.
ADXUDICACIÓN OBRA "PAVIMENTACIÓN CAMIÑOS EN SOUTELO E ENTENZA"
ADMINISTRACIÓN LOCAL — Municipal — Salceda de Caselas (Contratos administrativos, 10/10/2016)

a) Organismo: Concello de Salceda de Caselas b) Dependencia tramitadora: Secretaria. a) Descrición do obxeto: Pavimentación de camiños en Soutelo e Entenza b) Tipo de contrato: Contrato administrativo de obras.- c) Prazo de execución: Dous meses. d) CPV: 45233220-7 /// 45233142-6 e) Clasificación: non se esixe. a) Procedemento negociado sen publicidade, de conformidade co previsto nos artigos 171. d) e 177.2) de TRLCSP. A utilización deste procedemento xustificase por razón do seu valor estimado inferior a 200.000,00 euros. b) Aspectos obxecto de negociación: menor prazo de execución; maior prazo de garantía; melloras de control de calidade da obra; mellora relativas o funcionamento da poza de rego existente no tramo de Soutelo. c) Número de invitacións cursadas: 3 a) Orzamento de licitación: 68.356,53 euros (IVE incluido) b) Base imponible + IVE: 56.493,00 (sen IVE), ascendendo o IVE (21%) A 11.863,53 €.- c) Revisión de prezos: non se aplica. a) Data de adxudicación: 06-09-2016.- b) Adxudicatario: Norexca, S. L. c) Importe de adxudicación: 56.493,00 euros (sen IVE), cun IVE do (21%) que ascende a contia de 11.863,53 €; e o importe total de adxudicación a 68.356,53 euros. d) Puntuación obtida: Salceda de Caselas, a 6 de setembro de 2016.—A Secretaria, Noemi Sirera Dieguez.
CONTRATACIÓN DO SERVIZO PÚBLICO DE AXUDA NO FOGAR
ADMINISTRACIÓN LOCAL — Municipal — Salceda de Caselas (Contratos administrativos, 30/05/2016)

a. Organismo: Concello de Salceda de Caselas. b. Dependencia tramitadora: Secretaría. a. Descrición do obxecto: servizo de axuda no fogar no Concello de Salceda de Caselas. b. Prazo de execución: dous anos con posibilidade de prorrogar o contrato. Unha primeira prórroga polo período de un ano e unha segunda prórroga polo período de nove meses. c. CPV: Servizos sociais: 85320000-8. a. Tramitación: ordinaria. b. Procedemento: aberto con múltiples criterios de adxudicación. — Para o acceso por libre concorrencia o prezo unitario máximo por hora de prestación é de 10,95€ sen IVE, ascendendo a 12,05€ co IVE incluído (10%). — Para o acceso por dependencia o prezo unitario máximo por hora de prestación é de 13,80€ sen IVE, ascendendo a 14,35€ co IVE incluído (4%). O importe do contrato determinarase en función do número de horas efectivas de prestación do servizo que se efectúe pola empresa adxudicataria. O VALOR ESTIMADO do contrato é de 1.044.073,40 euros (tendo en conta unha duración de dous anos, coa posibilidade dunha primeira prórroga polo período de un ano, e unha segunda prórroga polo período de nove meses; con duración máxima de tres anos e 9 meses; contemplándose a posibilidade de modificar o contrato cun incremento do 20% do orzamento estimado; e contemplándose tamén a posibilidade de acordar por un período de tres meses unha continuidade na prestación do servizo unha vez extinguido o contrato e mentres se licita un novo). a. Provisional: non se exixe. b. Definitiva: o equivalente ao 5% do importe de adxudicación (IVE excluído). a. Perfil do contratante: Plataforma de Contratos Públicos de Galicia (http://www.contratosdegalicia.es) b. Entidade: Concello de Salceda de Caselas. c. Enderezo: Praza do Concello, s/n -36470 -Salceda de Caselas (Pontevedra). d. Teléfono: 986349003 -986347500. Fax: 986343381. e. Data límite de obtención de documentación e información: ata o día de finalización do prazo de presentación das proposicións. a. Clasificación: non se esixe. b. Solvencia económica ou financeira e técnica ou profesional: segundo consta nos pregos. a. Data límite de presentación: 15 días naturais dende o seguinte ao da publicación deste anuncio de licitación no BOP de Pontevedra. b. Documentación a presentar: a sinalada no prego de condicións. c. Lugar de presentación: Rexistro Xeral do Concello de Salceda de Caselas. Enderezo: Praza do Concello, s/n -36470 -Salceda de Caselas (Pontevedra). Tamén poderán presentarse nas outras formas previstas no prego. Según o establecido no Prego de Cláusulas Administrativas Particulares que rexen a licitación. Proxecto técnico de desenvolvemento do servizo: ata un máximo de 60 puntos. Serán pola conta do licitador que resulte adxudicatario.
APROBACIÓN INICIAL EXPEDIENTE MODIFICACIÓN DE CRÉDITOS NÚM.5/2016 MEDIANTE TRANSFERENCIA DE CRÉDITOS
ADMINISTRACIÓN LOCAL — Municipal — Forcarei (Presupostos e cadros de persoal, 24/05/2016)

O Pleno Municipal, en sesión extraordinaria celebrada o día 19 de maio de 2016, acordou: Por medio do presente exponse ó público o expediente, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da lei reguladora das facendas locais, e art.38 e 42 en relación cos artigos 20 e 22 do R. D. 500/1990, do 20 de abril. Forcarei, a 19 de maio de 2016.—A Alcaldesa, Belén Cachafeiro Anta.
BAIXAS DE OFICIO NO PADRÓN DE HABITANTES
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 23/06/2016)

Sendo necesario cursar notificación ás personas que se relaciónan de seguido das resolucións de Alcaldía de data 25/05/2016, en relación cos expedientes de baixa de oficio no padrón municipal deste Concello, e non sendo posible realizar as notificacións persoais nin a través do servizo de correos, de conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, PRIMEIRO. Que se proceda a notificar aos interesados/as as resolucións de Alcaldía mencionadas, sobre o inicio do expediente de baixa de oficio no Padrón de Habitantes do Concello de Forcarei, mediante anuncio publicado no Boletín Oficial do Estado, ás seguintes personas: SEGUNDO. Que previamente á publicación anterior, publíquese o anuncio no Boletín Oficial da provincia de Pontevedra, e no Taboleiro de Anuncios do Concello de Forcarei. TERCEIRO. Contra as ditas resolucións, os/as interesados/as poderán alegar o que estimen oportuno, durante un prazo de dez (10) días a contar desde o seguinte ó da publicación do presente anuncio no Boletín Oficial do Estado. En Forcarei, a 8 de xuño 2016.—A Alcaldesa, Belén Cachafeiro Anta.
DH. A36.45251. CONCESIÓN A AUTOESTRADAS DE GALICIA, A. G. C. X. G. S. A. DUN CAUDAL DE AUGA NA PARROQUIA DE VILAZA, CONCELLO DE GONDOMAR (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 03/02/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 15 de decembro de 2015 e como resultado do expediente incoado ó efecto, outorgóuselle a Autoestradas de Galicia, A. G. C. X. G. S. A. unha concesión de 365 m3 anuais de auga que procede dun pozo situado no lugar de Vilaza, na parroquia de Vilaza (Santa María), no concello de Gondomar (Pontevedra), con destino a uso sanitario e limpeza de instalacións. Santiago de Compostela, 15 de decembro de 2015.—A xefa do Servizo de Tramitación Técnico-Administrativa do Dominio Público Hidráulico, Itsasne Gersain Moise Farinas.
SUBVENCIÓNS DE DEPORTES CONCEDIDAS NO MES DE DECEMBRO
ADMINISTRACIÓN LOCAL — Provincial — Deputación Provincial (Subvencións, 21/01/2016)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2014, publícanse as subvencións concedidas no mes de decembro, polo Servizos de deportes da Deputación Provincial: Pontevedra, 8 de xaneiro de 2016.—O presidente.—O secretario.
CORRECIÓN DE ERRO NO ANUNCIO PUBLICADO NO BOP Nº 39 DE 26 DE FEBREIRO DE 2016
ADMINISTRACIÓN LOCAL — Municipal — Cangas (Ordenanzas e Regulamentos, 07/03/2016)

Corrección de erro do anuncio de aprobación da “ordenanza fiscal reguladora da taxa polos servizos vinculados ao Ciclo integral da auga do Concello de Cangas-2015”, publicado no BOP nº 39, de data do 26/02/2016. Advertido erro no anuncio publicado no BOP nº 39 de 26 de febreiro de 2016, referente á ordenanza fiscal reguladora da taxa polos servizos vinculados ao Ciclo integral da auga do Concello de Cangas-2015, na disposición final da mesma, onde di, “A presente Ordenanza producirá efectos desde a súa entrada en vigor e ata a súa modificación ou derogación”, deberá decir, “a presente Ordenanza producirá efectos con data de 1 de xaneiro de 2015 e ata a súa modificación ou derogación”. Cangas, a 1 de marzo de 2016.—O Alcalde, Xosé Manuel Pazos Varela.
DH. W36.53987. SOLICITUDE DO CONCELLO DE POIO DE LEGALIZACIÓN OBRAS NO LUGAR DE MONTEMOREIRA, PARROQUIA DE POIO (SAN XOÁN).
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 09/11/2016)

O Concello de Poio solicita de Augas de Galicia co CIF: Q1500378C, a legalización de obras no lugar de Montemoreira, parroquia de Poio (San Xoán), Concello de Poio (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53987. As obras solicitadas consisten no recheo e nivelación de parcelas 862 e 877 do polígono 34 con material axeitado (e retirada do material inadecuado a vertedeiro controlado) cun volumen máximo de 800 m3 e altura máxima 50 cm, a unha distancia mínima de 5 m do regato Cancela, no lugar de Montemoreira, San Xoán de Poio (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 21 de setembro de 2016—O Xefe da Área de Autorizacións e Concesións, Ana Teresa Vitalie Lupsorean Severich.
DELEGACIÓN PRESIDENCIA DO ACTO DE VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 18/04/2016)

Por Resolución da Alcaldía de data 28 de marzo de 2016, vense en delegar no Concelleiro D. Fidel Castro Quiroga, a presidencia do acto de voda civil a celebrar o día 17 de setembro de 2016 no Pazo de Santa Cruz, sito no lugar de A Ramorta desta Vila, ás 13:00 horas. O que se fai público en virtude do disposto no art.44.2 do Real Decreto Lexislativo 2568/86. Bueu, a 4 de abril de 2016.—O Alcalde, Félix Juncal Novas.
DH. W36.52690. SOLICITUDE DE MANUEL ADÁN ÁLVAREZ DE AUTORIZACIÓN DE OBRAS NO LUGAR DE VILAVERDE, PARROQUIA DE MOURENTE (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 04/05/2016)

D. Liberto Buselham Desmonts solicita de Augas de Galicia co CIF: Q1500378C, a autorización de obras no lugar de Vilaverde, parroquia de Mourente (Santa María), Concello de Pontevedra. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52690 As obras solicitadas consisten na construción de vivenda unifamiliar, recheo e nivelación de parcela e instalación de peche perimetral na zona de policía do rego de Valdecorvos, no lugar de Villaverde (parroquia de Mourente, Pontevedra), no predio denominada Balados de Abaixo (parcelas catastrais 1379012NG3917N0001HB e 36900A116000190000PJ. A vivenda ocupará una superficie máxima en planta de 139 m 2 situándose a 8 m do dominio público hidráulico. O peche terá unha lonxitude total duns 99,60 m e a nunha altura máxima de 1,80 m, situándose a 5 m do dominio público hidráulico. O treito paralelo ao río, de 18,85 m, será de contención. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 21 de abril de 2016.—O Xefe da Área de Autorizacións e Concesións, Luis Avelino Borragan Babut.
APROBACIÓN DO PADRÓN DA TAXA DE AUGA POTABLE, SUMIDOIROS, DEPURACIÓN E CÁNON DA AUGA, CORRESPONDENTE AO 3º TRIMESTRE DE 2016
ADMINISTRACIÓN LOCAL — Municipal — Ponteareas (Recadación, 09/11/2016)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 3º trimestre do ano 2016 e por un importe total de 404.427,45.-€ e habendo sido aprobado por Resolución da Alcaldía de 20 de outubro de 2016 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no Concello de Ponteareas, en días hábiles durante as horas de 08:00 a 14:00 no Departamento de Rentas, e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxeto de reclamación economico-administrativa ante o órgano economico-administrativo da Comunidade Autónoma de Galicia no prazo dun mes dende a súa publicación no BOP. Ponteareas 20 de outubro de 2016.—O Alcalde, Xosé Represas Giraldez.
LICITACIÓN: MELLORAS, SANEAMENTO DE CAMIÑOS DA MIRANDA E DE TIRÁN
ADMINISTRACIÓN LOCAL — Municipal — Moaña (Contratos administrativos, 10/11/2016)

Concello de Moaña. “MELLORAS SANEAMENTO CAMIÑOS DA MIRANDA E DE TIRÁN”. Dous meses. Ordinaria. Aberto. Forma de adxudicación: Concurso, múltiples criterios de adxudicación.288.492,35 €, IVE excluído. Non se esixe. Equivalente ó 5% do importe da adxudicación (IVE excluído). Nas dependencias da Secretaría Xeral do Concello de Moaña. As Barxas 2. CP-36950. Moaña. Pontevedra. Teléfono: 986310100, fax: 986310104 e no perfil do contratante na páxina Web do Concello “www.concellodemoana.org” Lugar e prazo de presentación: Consonte establece a cláusula 10ª do PCAP: No rexistro de entrada do Concello de Moaña durante o prazo 26 días naturais contados a partir do día seguinte ao da publicación do anuncio no BOP ou perfil do contratante). Documentación: Cláusula 13 do PCAP. Consonte establece a cláusula 6 do PCAP. Máis información nos pregos, a consultar en horario de oficinas na propia Casa do Concello e na páxina Web do Concello (perfil do contratante www.concellodemoana.org) Moaña, 4 de novembro de 2016.—A alcaldesa, Leticia Santos Paz.
IN407A 2016/142-4. SOLICITUDE DE UNIÓN FENOSA DISTRIBUCIÓN S. A. DE INSTALACIÓN DE LMTA POR 707 E SUBSTITUCIÓN CT NEGREIROS (SILLEDA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 21/10/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 22 de setembro de 2016.—O xefe territorial, Ignacio Rial Santomé.
APROBACIÓN INICIAL ORZAMENTO MUNICIPAL 2016
ADMINISTRACIÓN LOCAL — Municipal — Lama, A (Presupostos e cadros de persoal, 08/07/2016)

Aprobados inicialmente en sesión extraordinaria do Pleno deste concello, do día 28 de xuño de 2016, o Orzamento xeral, as bases de execución e o cadro de persoal funcionario, laboral e eventual, para o exercicio económico 2016, de acordo co previsto no artigo 169 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 20 do Real decreto 500/1990, do 20 de abril, exponse ao público o expediente e a documentación preceptiva por un prazo de quince días desde a publicación deste anuncio, para os efectos de reclamacións e alegacións. Conforme o acordo adoptado, o Orzamento considerarase definitivamente aprobado se durante ese prazo non se presentan reclamacións. A Lama a 29 de xuño de 2016.—O alcalde, Jorge Canda Martinez.
DELEGACIÓN DE COMPETENCIAS NA XUNTA DE GOBERNO LOCAL, NOMEAMENTO DE VICEPRESIDENCIAS E DELEGACIÓN DE ATRIBUCIÓNS
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 10/11/2016)

Delegación de competencias na Xunta de Goberno Local, nomeamento de Vicepresidencias e delegación de atribucións. En cumprimento das obrigas determinadas pola lexislación de réxime local faise público o contido do Decreto da Alcaldía do 20.10.2016, “Resolución da Presidencia do 20 de outubro sobre composición e delegación de competencias na Xunta de Goberno Local, nomeamento de Vicepresidencias e delegación de atribucións. Visto o acordo da Comisión Xestora do Concello de Cerdedo-Cotobade do 20.10.2016 no que se elixiu Presidente da nova entidade. Visto que a Comisión Xestora do Concello Cerdedo-Cotobade ten atribuída a condición de entidade local e integrou aos concelleiros e alcaldes de ambos Concellos. Vistos os artigos 23.4 da Lei 7/1985 do 2 de abril, reguladora das bases do réxime local e os artigos 114 a 121 e 43 do Regulamento de organización, funcionamento e réxime xurídico das entidades locais aprobado por RD 2568/1986, de 28 de novembro que regulan as delegacións. En uso das atribucións que me confiren os artigos 21.2 e 23 da Lei 7/1985, do 2 de abril, reguladora das bases do réxime local; os artigos 61.2 e 62.1 da Lei 5/1997, de 22 de xullo, de administración local de Galicia e 46.1 e 52, Real Decreto 2568/1986, de 28 de novembro, de organización, funcionamento e réxime xurídico das entidades locais en relación á designación de membros da Xunta de Goberno Local, Cerdedo-Cotobade, a 26 de outubro de 2016.—O Presidente, Jorge Cubela López.
CONVOCATORIA PROCESO DE SELECCIÓN PARA A CONFECCIÓN DUNHA LISTA DE AGARDA PARA A CONTRATACIÓN TEMPORAL DE PEÓNS DE LIMPEZA DE EDIFICIOS PÚBLICOS
ADMINISTRACIÓN LOCAL — Municipal — Cangas (Persoal, oposicións, 01/12/2016)

A Xunta de Goberno Local do Concello de Cangas en sesión de data 14/11/2016 aprobou a convocatoria e as bases do proceso selectivo para a confección dun listado de contratacións ou lista de agarda para a cobertura das necesidades de contratación temporais de peóns de limpeza de edificios públicos polo sistema de oposición libre. O período de presentación de instancias será de dez días hábiles a contar dende o seguinte ao do publicación do presente anuncio, tempo no que as bases estarán expostas ao público no Taboleiro Municipal e na páxina web do Concello www.cangas. gal. Cangas, 15 de novembro de 2016.—O Alcalde, Xosé Manuel Pazos Varela.
APROBACIÓN DEFINITIVA EXPEDIENTE DE MODIFICACIÓN DE CRÉDITOS 02/2016
ADMINISTRACIÓN LOCAL — Municipal — Forcarei (Presupostos e cadros de persoal, 17/06/2016)

O Concello de Forcarei, en sesión ordinaria celebrada o día 21 de abril de 2016, aprobou inicialmente o expediente de Modificación de créditos número 2/2016, financiado con cargo ao remanente líquido de tesourería para gastos xerais, publicándose no B. O. P. número 97, de data 23 de maio de 2016. Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. O citado expediente entrará en vigor unha vez publicada a aprobación definitiva tal e como establece o artigo 169.5 do RDL 2/2004. Despois da aprobación do expediente de modificación de créditos o orzamento para o presente exercicio, resumido por capítulos, queda como a seguir se relaciona: Forcarei, 13 de xuño de 2016.—A Alcaldesa, Belén Cachafeiro Anta.
APROBACIÓN INICIAL DA ORDENANZA REGULADORA DA XESTIÓN DA BIOMASA E DISTANCIA DAS PLANTACIÓNS DO CONCELLO DO GROVE
ADMINISTRACIÓN LOCAL — Municipal — Grove, O (Ordenanzas e Regulamentos, 09/11/2016)

O Pleno desta corporación en sesión ordinaria celebrada o 3 de outubro de 2016 adoptou o seguinte acordo con 13 votos a favor e 4 abstencións. PRIMEIRO.— Aprobar inicialmente a Ordenanza Municipal reguladora da Xestión da Biomasa e Distancias das Plantacións do Concello do Grove. SEGUNDO.— Someter dita ordenanza a información pública e audiencia aos interesados, coa publicación do anuncio no BOP e taboleiro de anuncios do Concello, polo prazo de 30 días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestión no mencionado prazo, considerarase definitivamente aprobada sen necesidade de acordo expreso do Pleno. TERCEIRO.— Facultar ao Sr. Alcalde- Presidente para subscribir e firmar toda clase de documentos relacionados con este asunto. O Grove, 4 de outubro de 2016.—O Alcalde, José A. Cacabelos Rico. DOCUMENTO ASINADO DIXITALMENTE Á MARXE
LICITACIÓN DO CONTRATO ADMINISTRATIVO DE SERVIZO DE TELECO-MUNICACIÓNS DO CONCELLO DE CANGAS
ADMINISTRACIÓN LOCAL — Municipal — Cangas (Contratos administrativos, 26/09/2016)

A Xunta de Goberno Local en sesión ordinaria celebrada o día 5.09.2016 acordou aprobar o expediente de contratación do “SERVIZO DE TELECOMUNICACIÓNS DO CONCELLO DE CANGAS”, abrindo o procedemento de licitación coas seguintes especificacións: Importe sen IVE. 43.000 € IVE (21%).9.030 € Total.52.030 € Prazo: 15 días naturais contados desde o seguinte ó da publicación do anuncio de licitación no BOP. Lugar: Rexistro Xeral do Concello ou mediante correo postal ou mensaxería. Os descritos na cláusula 12ª do PCAP: Criterios subxectivos de valoración non automática: ata 35 puntos distribuídos entre os seguintes apartados: Criterios obxectivos de valoración automática: ata 65 puntos distribuídos entre os seguintes apartados: Anunciarase no perfil do contratante do Concello de Cangas Os gastos derivados da publicación dos anuncios de licitación serán por conta do adxudicatario. Cangas, a 12 de setembro de 2016.—O Alcalde–Presidente, Hector Angel Navaz Mellouki.
REGULAMENTO DO CONSELLO ESCOLAR
ADMINISTRACIÓN LOCAL — Municipal — Moaña (Ordenanzas e Regulamentos, 11/01/2016)

O Pleno do Concello de Moaña en sesión realizada o 26 de novembro de 2015 aprobou inicialmente o Regulamento do Consello Escolar e de conformidade cos artigos 49 e 70.2 da lei 7/1985, de 2 de abril, reguladora das bases do réxime local, e do artigo 196.2 do ROF (RD 2568/1986), sometese a información pública por un prazo de trinta días hábiles -contados dende o seguinte ao da publicación do presente anuncio no Boletín Oficial da Provincia, para os efectos de que os/as interesados/as poidan presentar as reclamacións ou suxestións que coiden oportunas. No caso de que non se presente ningunha, entenderase definitivamente adoptado o acordo. Moaña, a 14 de decdembro de 2015.—A Alcaldesa, Leticia Santos Paz.
DH. A36.46675. SOLICITANTE: AGRUPACIÓN DE COOPERATIVAS LÁCTEAS SL
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 20/09/2016)

Agrupación de Cooperativas Lácteas, S. L., CIF B94059623, solicita de Augas de Galicia un caudal máximo instantáneo de 50 l/s procedente do río Umia no lugar de Soutelo, parroquia de Saiar (Santo Estevo), Concello de Caldas de Reis, e con destino a uso industrial. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Captación de auga mediante a realización dunha arqueta de formigón con reixela frontal e unha estrutura semisoterrada de dimensións de 4,67 x 2,8 x 7,0 m (l x a x h) realizada en muros de formigón de 25 cm de espesor ata a rasante do terreo a 3,5 m de altura e de ladrillo enfoscado na altura restante, que conta con cuberta plana de formigón armado, barandilla perimetral e estrutura de aceiro para elevación de bombas, e condución ata a caseta de bombeo de fábrica de ladrillo e dimensións en planta de 4,27 x 6,65 m mediante tubaxe de aceiro de 5” Ø. Dende a mesma sae a auga ata un depósito de formigón armado e dimensións exteriores de 4,6 x 6,65 x 3,51 m (65 m3 de cap.) situado próximo a nave industrial (na parc. ref.76638W0NH2176S0001LZ, catastro de urbana de Caldas de Reis) mediante tubaxe de aceiro de 10” Ø e 550 m de lonx. aprox. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Caldas de Reis ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 15 de decembro de 2015.—O Xefe de Área de Autorizacións e Concesións, Milko Riumbau Becerril.
COLABORACIÓN INTEGRAL NA XESTIÓN RECADATORIA DO CONCELLO DE VIGO (EXPTE.16026-541)
ADMINISTRACIÓN LOCAL — Municipal — Vigo (Contratos administrativos, 19/05/2016)

Organismo: Concello de Vigo. Dependencia: Tesourería. Nº expediente: 16026-541. Descrición: a colaboración integral na recadación dos ingresos Patrimoniais e de Dereito Público do Concello de Vigo, e de ser o caso, dos seus Organismos Autónomos dependentes, mediante a súa centralización na Entidade Financeira adxudicataria. Lugar de execución: Vigo. Prazo de execución: 4 anos. Prórroga: Sí, dúas prórrogas dun ano de duración cada unha. Tramitación: Ordinaria. Procedemento: Aberto. Non terá custe con cargo ao Orzamento Municipal. O canon anual mínimo a aboar pola oficina institucional se fixa en 6.000 euros IVE incluído, que pode ser mellorado á alza polos licitadores nas súas ofertas. Non se esixe.www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata o día de finalización do prazo de presentación de proposicións. a) Documentos acreditativos da solvencia económica e financeira, técnica e profesional: Os licitadores deberán ser entidades de crédito, españolas ou estranxeiras, autorizadas para operar en España, que cumpran co ratio “core capital “ acordado por Basilea III (cet1). Deberán acreditar el cet1 en base as súas contas anuais do ano 2015, sendo responsables da veracidade da súa declaración. b) Habilitación profesional: Os licitadores deberán ser entidades de crédito autorizadas para operar en España. Esta circunstancia acreditarase mediante a achega de documento acreditativo da súa inscrición no correspondente rexistro de entidades do Banco de España. Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: a esixida na cláusula 12 do prego de condicións administrativas. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións. Entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.www.vigo.org Vigo, 25 de abril de 2016.—O concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
DELEGACIÓN DE FUNCIÓNS DA ALCALDÍA POR AUSENCIA
ADMINISTRACIÓN LOCAL — Municipal — Mos (Outros documentos, notificacións e informacións públicas, 14/12/2016)

Sendo necesario desprazarme fora do termo municipal do 5 ao 9 de decembro de 2016, ambos incluídos, e ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (art.21 da Lei 7/1985, art.24 R. D. 781/1986, art.41 R. D. 2568/1986 e art.61 da Lei 5/1997 de Administración Local de Galicia), e do art.3 do Regulamento Orgánico Municipal, RESOLVO: Primeiro.- Delegar a totalidade das miñas funcións no Tamara Andrea Lyubomira Lopez del Corral Maksimova, D. Alberto Méndez Lago, no período comprendido entre o 5 e o 9 de decembro de 2016, ambos incluídos. Segundo.- Publicar a presente no taboleiro de edictos do Concello, en cumprimento do sinalado no Regulamento Orgánico Municipal, sen perxuizo da preceptiva publicación no Boletín Oficial da Provincia Terceiro.- Notificar a presente resolución ao interesado para os efectos da súa aceptación e dar conta ao Pleno na primeira sesión ordinaria que éste celebre. Mos, a 30 de novembro de 2016.—A alcaldesa, Nidia Mª Arévalo Gómez.
SOLICITUD DE UNIÓN FENOSA DISTRIBUCIÓN, DE AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE SALVATERRA DE MIÑO E AS NEVES. (EXPEDIENTE IN407A).
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/07/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 15 de xuño de 2016.—O xefe territorial, Ignacio Rial Santomé.
IN407A 2016/517-4. SOLICITUDE DE UNIÓN FENOSA DISTRIBUCIÓN, DE INSTALACIÓN DE LMTS NOVA SAÍDA SUB. SANXENXO A VLG803 NO APOIO 9T4DS4EP (SANXENXO E MEAÑO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 20/12/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 21 de novembro de 2016.—O xefe territorial, Ignacio Rial Santomé.
DH. A36.17703. SOLICITUDE DE CARMEN SOTO LAREO DE CAUDAL AUGA DO LUGAR DE FONTELAS, BASCUAS (VILA DE CRUCES)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 09/06/2016)

Dª Lilit Chendri Candilejo, con DNI XXXXXXXXX, solicita de Augas de Galicia un caudal de 570 m3/ano procedente dun (1) manancial, no lugar de Fontelas, parroquia de Bascuas (Santa Mariña), no Concello de Vila de Cruces e con destino a uso doméstico e rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Captación de auga dun manancial para o abastecemento da vivenda e rega da horta da peticionaria, situadas na parcela 436 pol.506 C. Rústica. O manancial sitúase na parcela 152 pol.502 C. Rústica, propiedade de D. Albert Gabriel Dowling Basse, e conta con concesión outorgada por Augas de Galicia do 14/11/2003 a favor de D. Albert Gabriel Dowling Basse, con destino a uso doméstico e rega, e a favor do Concello de Vila de Cruces, con destino a fonte pública. O manancial está soterrado, e captouse mediante a colocación dun tubo dren que conduce ata unha caseta situada a poucos metros, de bloques de formigón, que conta cun depósito de poliéster duns 1.500 litros de capacidade e que ten dúas saídas: unha de 25 mm. en plano inferior cara a fonte pública do Concello e outra para D. Albert Gabriel Dowling Basse de 40 mm. en plano superior. As tubaxes discorren posteriormente pola parcela 152 soterradas as pistas de concentración, continuando logo unha para a vivenda e a outra cara a fonte pública. A conexión da peticionaria se efectúa na tubaxe de condución do auga cara a fonte pública do Concello, á altura da súa parcela, a 436 pol.506 C. Rústica, mediante unha conxión en “T” na tubaxe, e acople de tubo de 25 mm., que deriva o auga cara unha arquerta de 50, 50 cm. situada a 1 m. da conexión, dentro da parcela, provsita de válvula de corte, que conduce o auga cara un depósito de acumulación de 1.000 litros de capacidade, situado a carón da arqueta e provisto de flotador para o corte do auga. Do depósito parte tubo de PE de 25 mm. cara a vivenda, dende a cal se distribúe o auga posteriormente para a rega da parcela. Faise público por un prazo de vinte (20) días, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Vila de Cruces (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, a 18 de maio do 2016.—O Xefe do Área de Autorizacións e Concesións, Nouhad Corencia Gomiz.
EXPEDIENTE IN407A 2015/254-4. PETICIÓN DE AUTORIZACIÓN DASINSTALACIÓNS ELÉCTRICAS: REFORMA LMT VAA705 A PASAXE EN GONDOMARSOLICITADA POR UNIÓN FENOSA DISTRIBUCIÓN SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 11/02/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 13 de xaneiro de 2016.—O Xefe Territorial, Ignacio Rial Santomé.